Държавен вестник, бр. 92, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  92
Член (2) 
Определения
С цел изпълнение на това Споразумение 
следните изрази и съчетания от думи имат 
съответното значение, обозначено за всяка 
от тях:
1. Изпращаща държава: означава страната, 
която изпраща в приемащата страна личен 
състав, екипировка и оборудване за изпъл­
нение на Споразумението.
2. Приемаща държава: означава страната, 
приемаща на своята територия личен състав, 
екипировка и оборудване за изпълнение на 
това Споразумение.
3. Гостуващ личен състав: означава воен­
ният и цивилният личен състав на всяка една 
от Страните, намиращ се на територията на 
другата Страна, притежаващ военна карта 
за самоличност, издадена от въоръжените 
сили или от Министерството на отбраната 
на Държавата Катар и от въоръжените сили 
или от Министерството на отбраната на Ре­
публика България.
4. Членове на семейството: съпруга и деца 
на участниците в гостуващия личен състав, 
които се намират под техните грижи.
5. Старши военен и цивилен състав: оз­
начава старши личен състав от гостуващия 
персонал, който ръководи дейността на гос­
туващия личен състав, нивото на изпълнение 
на това Споразумение, като членовете на 
старшия личен състав носят военни карти 
за самоличност, издадени от въоръжените 
сили или от Министерството на отбраната 
на Държавата Катар или от Министерството 
на отбраната на Република България. 
Член (3)
Области на военно сътрудничество
Дейностите по военното сътрудничество 
между двете Страни включват следните об­
ласти:
1. Военно обучение и образование.
2. Обучение в областта на защита и военни 
действия с химически и биологични средства.
3. Сътрудничество между СПВ, ВВС и ВМС 
на двете страни.
4. Обмен на военни наблюдатели за целите 
на обучението.
5. Сътрудничество в областта на проучва­
нията и изследванията, свързани с военните 
и отбранителните индустрии.
6. Военна история, архивиране, издателска 
дейност и мениджмънт на военните музеи.
7. Обмен на техническа и военна експертиза 
между Страните.
8. Всяка друга област, за която е постигнато 
съгласие между Страните.
Член (4)
Съвместният комитет
Двете Страни по споразумението ще 
формират съвместен комитет за военно съ­
трудничество, състоящ се от представители 
от всяка от страните, който ще определи под­
ходящите механизми за изпълнение на това 
Споразумение и контрола на меморандумите 
за разбирателство, протоколите или договоре­
ностите по това Споразумение. Комитетът ще 
се среща регулярно във всяка от двете Страни 
на ротационен принцип или в съответствие 
с решение, взето от двете Страни.
Член (5)
Компетентни органи
Компетентните органи за прилагане кла­
узите на това Споразумение:
1. От катарска страна: началник на Щаба 
на въоръжените сили на Държавата Катар.
2. От българска страна: Министерството 
на отбраната на Република България.
Член (6)
Принципи на сътрудничество
1. Страните ще определят подробностите 
относно това, което ще се извършва в областите 
на сътрудничеството посредством споразуме­
ния, протоколи и технически споразумения.
2. Страните ще извършват ежегодно пре­
глед на общите дейности за прилагане на това 
Споразумение, като този годишен План за 
изпълнение съдържа описанието и обхвата на 
дейностите, начина на изпълнение, времето и 
мястото на изпълнение, агенциите (службите), 
изпълняващи съответни финансови дейности, 
и други подробности.
3. Сътрудничеството се осъществява, от­
читайки общите интереси и изисквания на 
Страните.
4. Екипировка, оборудване, техническа 
информация и документи, предоставяни от 
едната Страна на другата срещу заплащане 
или безплатно или издавани съвместно по 
силата на това Споразумение или някакви 
други споразумения, или свързани с тях про­
токоли, няма да бъдат предоставяни на трета 
страна без писменото съгласие на Страните.
5. Сътрудничеството между Страните ще 
се подобрява чрез размяна на посещения на 
всички нива.
Член (7)
Защита на класифицирана информация
1. Всяка Страна опазва информацията, по­
лучена от другата Страна, и няма да разкрива 
тази класифицирана информация на никакви 
други правителства, институции, представи­
тели на трети страни или други организации 
без писменото съгласие на Страните.